b'\n_START_ARTICLE_\nJ/24\n_START_SECTION_\nHistorie\n_START_PARAGRAPH_\nJ/24 var J-Boats f\xc3\xb8rste b\xc3\xa5t og er basert p\xc3\xa5 Rodney Johnstones garasjebyggede b\xc3\xa5t \xc2\xabRagtime\xc2\xbb fra 1976. B\xc3\xa5ten var tenkt som en entype b\xc3\xa5t og meget potent regattab\xc3\xa5t, og dette var et konsept seilere i hele verden tok imot med \xc3\xa5pne armer. I Sverige var b\xc3\xa5de Albin Marin og Maxi raske til \xc3\xa5 kopiere konseptet. I 1979 kom b\xc3\xa5de Albin Express og Maxi 80 Racer. J/24 og Expressen seiler med LYS 1,11 mens den litt lengre Maxi seiler med LYS 1,12._NEWLINE_Da J/24 fikk konkurranse av svenske og billigere b\xc3\xa5ter gikk salget d\xc3\xa5rligere i Skandinavia og idag seiler det f\xc3\xa6rre J/24 i SM enn f.eks. Expresser._NEWLINE_P\xc3\xa5 verdensbasis ble nr. 2000 bygget i 1979, nr. 4000 i 1984 og nr. 5000 i 1992\n_START_SECTION_\nKonstruksjon\n_START_PARAGRAPH_\nB\xc3\xa5de skrog og dekk er bygget i glassfiber/balsa. Finnekj\xc3\xb8len er i bly. Stevnen er vinklet mens spaderoret er montert p\xc3\xa5 det vertikale akterspeil. Riggen er 5/6 br\xc3\xb8kdelsrigg med enkle vinklete salinger og enkle undervant._NEWLINE_B\xc3\xa5ten kunne ogs\xc3\xa5 kj\xc3\xb8pes som 1/2 og 3/4 fabrikat.\n_START_SECTION_\nSeilegenskaper\n_START_PARAGRAPH_\nSeilegenskapene sies \xc3\xa5 v\xc3\xa6re jolleaktige med sitt flate skrog og lette deplasement. Det betyr ogs\xc3\xa5 morsom seiling og mulighet for plan p\xc3\xa5 unnavind._NEWLINE_B\xc3\xa5ten b\xc3\xb8r seiles med minimalt med krenging og i mye vind beh\xc3\xb8ves derfor et mannskap opp mot maxvekten p\xc3\xa5 400 kg._NEWLINE_Under IOR m\xc3\xa5ler J/24 som en 1/2 tonner.\n_START_SECTION_\nInnredning\n_START_PARAGRAPH_\nLav og sv\xc3\xa6rt enkel innredning som er bygget i glassfiber og teak. Det finnes fire soveplasser p\xc3\xa5 1,90\xc2\xa0m lengde og en enkel bysse med vanndunk og arbeidsh\xc3\xb8yde p\xc3\xa5 61\xc2\xa0cm. Det finnes ikke noe toalett.\n_START_SECTION_\nJ/24 i Norge\n_START_PARAGRAPH_\nJ/24 er aldri blitt noen tallrik klasse i Norge og det er kun 5 registrerte b\xc3\xa5ter i Norlys. Ingen b\xc3\xa5ter i F\xc3\xa6rdern i 2008._NEWLINE_Kjente forekomster per juli 08:_NEWLINE_Karm\xc3\xb8y Seilforening:   3 b\xc3\xa5ter_NEWLINE_Hamar Seilforening:       1 b\xc3\xa5t_NEWLINE_Gj\xc3\xb8vik Seilforening:       1 b\xc3\xa5t'